Diari Oficial de la Generalitat Valenciana


Sumari del DOGV 9151, del 16-08-2021 (2021/8361)

RESOLUCIÓ de 27 de juliol de 2021, del rector, per la qual s'efectua delegació de competència en determinats òrgans unipersonals de la Universitat Politècnica de València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9151

Data del DOGV
:   16-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8361


Data del document
:   27-07-2021

Organisme emissor
:   Universitat Politècnica de València

Tipus de document
:   Resolució

Anàlisi jurídica

RESOLUCIÓ de 27 de juliol de 2021, del rector, per la qual s'efectua delegació de competència en determinats òrgans unipersonals de la Universitat Politècnica de València. [2021/8361]  
L'article 53 dels Estatuts de la Universitat Politècnica de València determina les competències que s'atribueixen al rector com a màxima autoritat acadèmica i de representació de la Universitat.  
Amb motiu del nomenament de rector realitzat pel Consell mitjançant el Decret 74/2021, de 28 de maig, s'ha produït un canvi en l'estructura orgànica i funcional dels òrgans de govern unipersonals d'àmbit general de la Universitat que fan necessari el canvi de la delegació de competències existent fins en aquest moment a fi d'adequar-lo a la nova organització.  
L'activitat administrativa de la Universitat Politècnica de València suposa una concentració de funcions en el Rectorat, que amb la finalitat d'incrementar l'eficàcia en la gestió universitària i propiciar un major acostament i immediatesa entre els òrgans de decisió i els que coneixen dels diversos temes per raó de la matèria, sense minva tot això de les garanties jurídiques de les persones interessades, es considera necessari delegar determinades competències, sense perjudici que aquest Rectorat puga advocar-ne novament la coneixença atenent al que preveu l'article 10 de la Llei 40/2015, d'1 d'octubre, de règim jurídic del sector públic, quan circumstàncies d'índole tècnica, econòmica, social, jurídica o territorial ho facen convenient.  
  
Per tot això, fent ús de les facultats conferides en l'article 9 de la Llei 40/2015, d'1 d'octubre, de règim jurídic del sector públic, i en l'article 51 dels Estatuts d'aquesta universitat i altres disposicions de general aplicació, aquest rectorat resol:  
  
Primer. Delegació de competències en el Vicerectorat d'Internacionalització i Comunicació  
Es deleguen en la persona titular del Vicerectorat d'Internacionalització i Comunicació les competències que els Estatuts de la Universitat i altra legislació aplicable atribueixen al Rectorat en les matèries següents:  
- Resolució de les convocatòries de mobilitat i intercanvi internacional i resolució dels actes derivats d'aquestes.  
- Resolució de sol·licituds de permisos i llicències vinculades a estades d'intercanvi internacional.  
- Gestió de programes i convocatòries de la Comissió Europea a través de l'EACEA (sigles en anglès de l'Agència Executiva Europea d'Educació i Cultura) o a través de l'Agència Nacional SEPIE, Servei Espanyol per a la Internacionalització de l'Educació.  
- Altres programes d'ajudes públiques atribuïts i gestionats per unitats de competència seua.  
  
Segon. Delegació de competències en el Vicerectorat d'Investigació  
  
Es deleguen en la persona titular del Vicerectorat d'Investigació les competències que els Estatuts de la Universitat i altra legislació aplicable atribueixen al Rectorat en les matèries següents:  
- Acordar la participació de la Universitat Politècnica de València en convocatòries d'ajudes públiques a la investigació, així com la formalització dels tràmits necessaris per a aquesta participació, incloent-hi els que s'han de realitzar mitjançant signatura electrònica del representant legal.  
- Subscripció dels convenis d'investigació indicats en l'article 34 de la Llei 14/2011, d'1 de juny, de la Ciència, la Tecnologia i la Innovació, incloent-hi els que s'han de realitzar mitjançant signatura electrònica del representant legal.  
  
Tercer. Delegació de competències en el Vicerectorat d'Innovació i Transferència  
Es deleguen en la persona titular del Vicerectorat d'Innovació i Transferència les competències que els Estatuts de la Universitat i altra legislació aplicable atribueixen al Rectorat en les matèries següents:  
- Acordar la participació de la Universitat Politècnica de València en convocatòries d'ajudes públiques a la transferència de tecnologia i ajudes a l'articulació del sistema ciència, tecnologia, empresa, així com la formalització dels tràmits necessaris per a aquesta participació, incloent-hi els que s'han de realitzar mitjançant signatura electrònica del representant legal.  
- Subscripció dels contractes de promoció, gestió i transferència de resultats de l'activitat d'investigació, desenvolupament i innovació indicats en l'article 36 de la Llei 14/2011, d'1 de juny, de la Ciència, la Tecnologia i la Innovació i els indicats en l'article 83 de la Llei orgànica 6/2001, de 21 de desembre, d'Universitats, modificat per l'apartat vuitanta de l'article únic de la Llei orgànica 4/2007, de 12 d'abril, per la qual es modifica la Llei 6/2001, de 21 de desembre, d'universitats, incloent-hi els que s'han de realitzar mitjançant signatura electrònica del representant legal.  
- Subscripció d'acords de llicència de drets de propietat industrial o intel·lectual, incloent-hi els que s'han de realitzar mitjançant signatura electrònica del representant legal.  
  
Quart. Revocació de delegació de competències  
1. Queda expressament revocada la delegació de competències efectuada al Vicerectorat d'Internacionalització i Comunicació inclosa en el punt cinqué de la Resolució del rector de 3 de juny de 2021, per la qual s'efectua delegació de competència en determinats òrgans unipersonals de la Universitat Politècnica de València, publicada en el Diari Oficial de la Generalitat Valenciana número 9105, d'11 de juny de 2021.  
  
2. Queda expressament revocada la delegació de competències efectuada al Vicerectorat d'Investigació inclosa en el punt segon de la Resolució del rector de 3 de juny de 2021, per la qual s'efectua delegació de competència en determinats òrgans unipersonals de la Universitat Politècnica de València, publicada en el Diari Oficial de la Generalitat Valenciana número 9105, d'11 de juny de 2021.  
3. Queda expressament revocada la delegació de competències efectuada al Vicerectorat d'Innovació i Transferència inclosa en el punt tercer de la Resolució del rector de 3 de juny de 2021, per la qual s'efectua delegació de competència en determinats òrgans unipersonals de la Universitat Politècnica de València, publicada en el Diari Oficial de la Generalitat Valenciana número 9105, d'11 de juny de 2021.  
  
  
Cinqué  
La present resolució es publicarà en el Diari Oficial de la Generalitat Valenciana i entra en vigor amb efectes des del mateix dia de la publicació.  
  
València, 27 de juliol de 2021.- El rector de la Universitat Politècnica de València: José Esteban Capilla Romá.